கேப்ரியேல் கிர்மாங்

மிரைர் கேப்ரியேல் கிர்மாங் (Mirair Gabriela Nigirmang) (1922-10 அக்டோபர் 2007) ஒரு பலாவுவைச் சேர்ந்த அமைதி மற்றும் அணுசக்தி எதிர்ப்பு ஆர்வலர் ஆவார்.

 பின்னணி 
1922 ஆம் ஆண்டில் பலாவுவில் கிர்மாங் பிறந்தார். இவரின் தந்தை ஐரா, தாய் கோரோரையும் சேர்ந்தவர்கள். இவரது பெற்றோர் இருவரும் தங்கள் குலங்களுக்குள் உயர் பதவிகளில் இருந்தனர்.

யப்பானிய நிர்வாகத்தின் கீழ் இருந்தபோது பலாவுவில் வளர்ந்தார். பின்னர் இரண்டாம் உலகப் போரின் போது கிர்மாங் குறைவான கல்வியையேப் பெற்றார். இவர் இக்கலாவ் குலத்தின் தலைவியாகக் கருதப்பட்டார் மேலும் பன்னிரண்டு ஆண்டுகளுக்கும் மேலாக கோரோரில் இரண்டாவது பெண் பட்டமான 'மிரைர்' என்ற பட்டத்தை வகித்தார்.

 தொழில் வாழ்க்கை 
பலாவுவில் அணுக்கரு ஆயுதங்களைப் பயன்படுத்துதல், சேமித்தல் மற்றும் அகற்றுவதைத் தடைசெய்த உலகின் முதல் அணுசக்தி இல்லாத அரசியலமைப்பை உருவாக்குவதில் கிர்மாங் முக்கியப் பங்கு வகித்ததாகக் கருதப்படுகிறது. 1979 ஆம் ஆண்டில் அரசியலமைப்பு நடைமுறைக்கு வந்தது. 92% மக்கள் ஆதரவுடன் அது நிறைவேற்றப்பட்டது."Gabriela Ngirmang".  நாட்டிற்குள் அணு ஆயுதங்களை கொண்டு வருவதற்கு முன்பு 75% வாக்காளர்களிடமிருந்து ஒப்புதல் பெறப்பட வேண்டும் என்ற ஒரு பிரிவு அந்த ஆவணத்தில் இருந்தது. 1979-1994 க்கு இடையில் அரசியலமைப்பு பிரிவு பதினொரு முறை வாக்களிக்கப்பட்ட பின்னர் உறுதி செய்யப்பட்டது.

ஐம்பது ஆண்டுகளாக கிரமாங் பெண்கள் அமைப்பான ஓட்டில் எ பெலுவாட் என்ற அமைப்பை (‘எங்கள் நிலத்தின் நங்கூரம்’) வழிநடத்தினார். இந்த அமைப்பு அரசியலமைப்பில் அணுசக்தி இல்லாத பிரிவை தொடர்ந்து பாதுகாத்தது.Mita, Maki (20 October 2009). 

1987 ஆம் ஆண்டில், பலாவு அரசாங்கம் 75% ஆதரவை விட குறைந்த பெரும்பான்மை தேவைப்படும் வகையில் இந்த பிரிவை திருத்த முயன்றபோது, கிர்மாங் ஐம்பது வயதான பெண்களை ஒன்று திரட்டி நீதிமன்றத்தை நாடினார். அவர்கள் அரசாங்காத்தால் அச்சுறுத்தப்பட்டனர். கிர்மாங்கின் வீடு தீக்கிரையாக்கப்பட்டது. ஆதரவைக் கோரி, இவர் ஐக்கிய நாடுகள் அவையில் முறையிட்டார். மேலும் ஐக்கிய அமெரிக்கப் பேரவையில் உரையாற்றினார். இருப்பினும், 1989 ஆம் ஆண்டில் இந்த வழக்கு மீண்டும் நீதிமன்றத்திற்கு கொண்டு செல்லப்பட்டது அரசாங்கம் ஒருதலைப்பட்சமாக 50% வாக்காளர் ஆதரவு இருந்தாலே போதும் என்று விதியை திருத்தியது.

1988 ஆம் ஆண்டில், கிர்மாங் தலைமையிலான அமைப்பான, ஓட்டில் ஏ பெலூட் அமைதிக்கான நோபல் பரிசுக்குப் பரிந்துரைக்கப்பட்டது. மேலும் 2005 ஆம் ஆண்டில் சுவிட்சர்லாந்தை தளமாகக் கொண்டு அமைத்திக்காக பிரசாரம் மேற்கொள்ளும் 1000  பெண்களில் கிர்மாங்கும் அமைதிக்கான நோபெல் பரிசுக்கு பரிந்துரைக்கப்பட்டார்."Mirair Gabriela Ngirmang". "Celebrating the life of Gabriela Ngirmang of Palau".  1993 ஆம் ஆண்டில், ஐக்கிய நாடுகள் சூழல் திட்டத்திலிருந்து உலகளாவிய 500 என்ற விருதைப் பெற்றார்.

 மேற்கோள்கள் 

 மேலும் வாசிக்க 
'Celebrating the life of Gabriela Ngirmang of Palau (Belau)', Zohl de Ishtar (2008) Capitalism Nature Socialism, 19 1: 141-144.

பகுப்பு:2007 இறப்புகள்
பகுப்பு:1922 பிறப்புகள்
பகுப்பு:நோபல் அமைதிப் பரிசு பெற்றவர்கள்